ב"ה, שבט התשע"ו
מדרש יוצר ומדרש מקיים

א. מקורות בתנ"ך (?)

שמות פרק יח
(יג) וַיְהִי מִמָּחֳרָת וַיֵּשֶׁב מֹשֶׁה לִשְׁפֹּט אֶת הָעָם וַיַּעֲמֹד הָעָם עַל מֹשֶׁה מִן הַבֹּקֶר עַד הָעָרֶב:(יד) וַיַּרְא חֹתֵן מֹשֶׁה אֵת כָּל אֲשֶׁר הוּא עֹשֶׂה לָעָם וַיֹּאמֶר מָה הַדָּבָר הַזֶּה אֲשֶׁר אַתָּה עֹשֶׂה לָעָם מַדּוּעַ אַתָּה יוֹשֵׁב לְבַדֶּךָ וְכָל הָעָם נִצָּב עָלֶיךָ מִן בֹּקֶר עַד עָרֶב:(טו) וַיֹּאמֶר מֹשֶׁה לְחֹתְנוֹ כִּי יָבֹא אֵלַי הָעָם לִדְרֹשׁ אֱלֹוהִים:
עזרא פרק ז:  כִּי עֶזְרָא הֵכִין לְבָבוֹ לִדְרוֹשׁ אֶת תּוֹרַת ה' וְלַעֲשֹׂת וּלְלַמֵּד בְּיִשְׂרָאֵל חֹק וּמִשְׁפָּט: 
נחמיה פרק ח
(א) וַיֵּאָסְפוּ כָל הָעָם כְּאִישׁ אֶחָד אֶל הָרְחוֹב אֲשֶׁר לִפְנֵי שַׁעַר הַמָּיִם וַיֹּאמְרוּ לְעֶזְרָא הַסֹּפֵר לְהָבִיא אֶת סֵפֶר תּוֹרַת מֹשֶׁה אֲשֶׁר צִוָּה ה' אֶת יִשְׂרָאֵל:(ב) וַיָּבִיא עֶזְרָא הַכֹּהֵן אֶת הַתּוֹרָה לִפְנֵי הַקָּהָל מֵאִישׁ וְעַד אִשָּׁה וְכֹל מֵבִין לִשְׁמֹעַ בְּיוֹם אֶחָד לַחֹדֶשׁ הַשְּׁבִיעִי:(ג) וַיִּקְרָא בוֹ לִפְנֵי הָרְחוֹב אֲשֶׁר לִפְנֵי שַׁעַר הַמַּיִם מִן הָאוֹר עַד מַחֲצִית הַיּוֹם נֶגֶד הָאֲנָשִׁים וְהַנָּשִׁים וְהַמְּבִינִים וְאָזְנֵי כָל הָעָם אֶל סֵפֶר הַתּוֹרָה... (ח) וַיִּקְרְאוּ בַסֵּפֶר בְּתוֹרַת הָאֱלֹהִים מְפֹרָשׁ וְשׂוֹם שֶׂכֶל וַיָּבִינוּ בַּמִּקְרָא... (יג) וּבַיּוֹם הַשֵּׁנִי נֶאֶסְפוּ רָאשֵׁי הָאָבוֹת לְכָל הָעָם הַכֹּהֲנִים וְהַלְוִיִּם אֶל עֶזְרָא הַסֹּפֵר וּלְהַשְׂכִּיל אֶל דִּבְרֵי הַתּוֹרָה:
ב. המדרשות והדרשנים
ספרא שמיני פרשה א ד"ה פרשה א
(ט) ולהבדיל בין הקדש ובין החול אילו הערכים, בין הטמא ובין הטהור אילו הטמאות והטהרות, ולהורות את בני ישראל אילו ההוראות, את כל החקים אילו המדרשות, אשר דבר ה' אליהם אילו ההלכות, ביד משה זה המקרא 
פסחים דף ע עמוד ב
תניא, יהודה בן דורתאי פירש הוא ודורתאי בנו והלך וישב לו בדרום. אמר: אם יבוא אליהו ויאמר להם לישראל: מפני מה לא חגגתם חגיגה בשבת, מה הן אומרים לו? תמהני על שני גדולי הדור שמעיה ואבטליון שהן חכמים גדולים ודרשנין גדולים, ולא אמרו להן לישראל: חגיגה דוחה את השבת. 
ג. מדרש יוצר
בן סירא, ל"ט

(א) לא כן שם לבו לתורת ה'. בשבת תחכמוני מושבו, ובנביאי אל יתבונן. (ב) דברי אנשי שם ידרוש, ובעמקי משליהם ירד. (ג) על תעלומותיהם ישכיל לחקור כל חידה ומליצה.
משנה מסכת סנהדרין פרק יא משנה ב
זקן ממרא על פי בית דין שנאמר כי יפלא ממך דבר למשפט וגו' שלשה בתי דינין היו שם אחד יושב על פתח הר הבית ואחד יושב על פתח העזרה ואחד יושב בלשכת הגזית באים לזה שעל פתח הר הבית ואומר כך דרשתי וכך דרשו חבירי כך לימדתי וכך לימדו חבירי אם שמעו אומרים להם ואם לאו באין להם לאותן שעל פתח העזרה ואומר כך דרשתי וכך דרשו חבירי כך לימדתי וכך לימדו חבירי אם שמעו אומרים להם ואם לאו אלו ואלו באים לבית דין הגדול שבלשכת הגזית שממנו יוצאת תורה לכל ישראל שנאמר מן המקום ההוא אשר יבחר ה' חזר לעיר ושנה ולימד כדרך שהיה למד פטור ואם הורה לעשות חייב... 
תוספתא מסכת סנהדרין פרק ט הלכה א
...נמצאת עדותן מכוונת הגדול שבדיינין פותח לזכות וחבירו מסייעו מצאו לו זכות פטרוהו ואם לאו מעבירין אותה ולמחר מתכנסין זוגות זוגות וממעטין במאכל ולא היו שותין יין ונושאין ונותנין בפרשת העניין כל הלילה ואם היה רוצח נושאין ונותנין בפרשת רוצח ואם היה מגלה עריות נושאין ונותנין בפרשת ג"ע ולמחר משכימין לבי"ד
ד. מדרש מקיים
משנה מסכת כריתות פרק ג משנה ז
אמר רבי עקיבא שאלתי את רבן גמליאל ואת רבי יהושע באטלס של אמאום שהלכו ליקח בהמה למשתה בנו של רבן גמליאל הבא על אחותו ועל אחות אביו ועל אחות אמו בהעלם אחד מהו חייב אחת על כולן או אחת על כל אחת ואחת ואמרו לי לא שמענו אבל שמענו הבא על חמש נשיו נדות בהעלם אחד שהוא חייב על כל אחת ואחת ורואין אנו שהדברים קל וחומר: 
משנה מסכת סוטה פרק ה, א-ב

כשם שאסורה לבעל כך אסורה לבועל שנאמר (שם) נטמאה ונטמאה דברי רבי עקיבא אמר רבי יהושע כך היה דורש זכריה בן הקצב ... בו ביום דרש רבי עקיבא (ויקרא י"א) וכל כלי חרש אשר יפול מהם אל תוכו כל אשר בתוכו יטמא אינו אומר טמא אלא יטמא לטמא אחרים לימד על ככר שני שמטמא את השלישי אמר ר' יהושע מי יגלה עפר מעיניך רבן יוחנן בן זכאי שהיית אומר עתיד דור אחר לטהר ככר שלישי שאין לו מקרא מן התורה שהוא טמא והלא עקיבא תלמידך מביא לו מקרא מן התורה שהוא טמא שנאמר כל אשר בתוכו יטמא: 
תלמוד בבלי מסכת שבת דף סד עמוד ב
כדתניא: +ויקרא טו+ והדוה בנדתה, זקנים הראשונים אמרו: שלא תכחול ולא תפקוס ולא תתקשט בבגדי צבעונין, עד שבא רבי עקיבא ולימד: אם כן אתה מגנה על בעלה, ונמצא בעלה מגרשה. אלא מה תלמוד לומר והדוה בנדתה - בנדתה תהא עד שתבא במים. 
מדרש תנאים לדברים פרק כג
כי תבא בכרם רעך בפועל הכת' מדבר או אינו מדבר אלא בכל אדם וכשהוא אומר לא תגזול הרי כל אדם אמור הא מה ת"ל כי תבא בכ' רעך בפועל הכתוב מדבר: עקביה בן מהללאל אומר בפועל הכת' מדבר ובשעת מלאכה [אתה] אומ' בשעת מלאכה הכת' מדבר או בשעת מלאכה ושלא בשעת מלאכה ת"ל לא תחסם שור בדישו הואיל והתיר בבהמה והתיר באדם מה בהמה אינה מותרת אלא בשעת מלאכה אף אדם לא יהא מותר אלא בשעת מלאכה: ד"א כי תבא בכרם רעך ואכ' יכול לעולם ת"ל ואל כליך לא תתן בשעה שאת נותן לתוך כליו של בעל הבית: ד"א כי תבא בכ' רעך נאמר כאן כי תבא ונאמר להלן ולא תבוא על' השמש מה להלן בפועל הכת' מדבר אף כאן בפועל הכת' מדבר
ה. אסמכתא
רמב"ם, הקדמה לפירוש המשניות

אבל נסמכה זאת המצווה לזה הפסוק, לסימן, כדי שיהא נודע ונזכר, ואינו מעניין הכתוב. וזה עניין מה שאמרו, קרא אסמכתא בעלמא, בכל מקום שיזכרוהו
ריטב"א, ר"ה , ט"ז.

כל מה שיש לו אסמכתא מן הפסוק, העיר הקב"ה שראוי לעשות כן, אלא שלא קבעו חובה, ומסרו לחכמים. וזה דבר ברור ואמת. ולא כדברי המפרשים האסמכתות שהוא כדרך סימן שנתנו חכמים, ולא שכוונת התורה לכך, ח"ו, ישתקע הדבר ולא יאמר. שזו דעת מינות היא אבל התורה העירה בכך ומסרה חיוב הדבר לקבעו לחכמים אם ירצו, כמו שנאמר: "ועשית על פי הדבר אשר יגידו לך" ולפיכך תמצא החכמים נותנים בכל מקום ראיה או זכר או אסמכתא לדבריהם מן התורה, כלומר שאינם מחדשים דבר מלבם, וכל תורה שבעל פה רמוזה בתורה שבכתב, שהיא תמימה, וח"ו שהיא חסרה כלום.
ו. אחרונים וחוקרים
מלבי"ם ויקרא הקדמה 

...וכאשר שאלנו לדור ראשון ומזקנים נתבונן מה ענו על זאת, ראינו כי מלבם יוציאו מלים שהכתובים המובאים לראיה אל ההלכות הם רק ציונים ואסמכתות. אשר הציבו להם ציונים לעורר הזכרון, ועקרי ההלכות היו מקובלות בידם בעל פה. וזה רחוק מאד, כי ראינו שהם שואלים תמיד מנא לך ומשיבים מקרא פלוני, ומקשים והא האי קרא מבע"ל לכדתניא, ומתרצים ומקשים ומפלפלים, שלא יצויר שיקשו כן על דבר שהוא רק רמז וסימן לבד. וכשיש מחלוקת כ"א מביא ראיה לדעתו מן המקרא, ודוחה ראייתו של חברו, והגמ' מפלפל תמיד ביניהם בענין המקרא ומדקדק עד כחוט השערה, וסותר ובונה ומכריע ביניהם מן המקרא. עד שמבואר שעיקר ראיתם הוא מן הכתוב, ששם נוטעו ההלכות גם שורשו, ולא באו כשורש מארץ ציה. 

דורות הראשונים – הרב יצחק אייזיק הלוי ח"ד עמו' רלו

והדברים האלה יכולים הם רק להיות עדות לישראל עד כמה עזובה היא חכמת ישראל בכל דבר אשר אינו נוגע להלכה ועד כמה היא נטושה וכסו פניה חרולים. עד שגם איש כהרב  מלבי"ם בקרבו אל חקירה כוללת כזו לא בירר את הדברים עצמם... אבל הרב המלבי"ם היה לו לדעת שכל הש"ס מלא מזה וכיוצא בזה...

ובהמשך – עמ' רמד: ורק דבר פלא הוא איך לא שאלו את עצמן, אם כן הדבר כי הדרשות מהם נולדו ההלכות, והיינו כי כשנסתפק להתנאים איזה דבר פנו אל דרשות המקרא, ודרשו דרשות ־על פי דרכי הדרשות, ומזה הכריעו  שהדין הוא כך וכך, אם כן הדבר מדוע לא השתמשו בדרך זה עצמו כשנשאלו מאחרים בספק של חקירה חדשה. ומדוע זה לא נמצא כן לשום אחד מראשי התנאים הראשונים כי פשטו ספק על ידי דרשה דקרא בבל דרכי הדרשות ההם עצמם.
ובכל מקום אשר נמצא כי נשאלו והוצע לפניהם ספק של חקירה חדשה, נראה שם כי פשטו הדבר או מדברי יסודי המשנה המקובלים לכל או מקבלתם אשר שמעו וקבלו הם עצמם ביחוד,  או לא פשטו כלל והשיבו על זה ,,לא שמענו". על פי הדברים הברורים אשר כבר נתבארו ויבוארו עור, כי כל מחלוקותיהם של התנאים הנם רק מה שלמד כל אתר על פי שיטתו בדברי יסודי המשנה ומתוך קבלותיו,  הדרשה אינה כי אם רמז לדבר, הנה הדברים לא לבד מובנים כי אם גם פרושים לפנינו ונקראים מאליהם. כי כשנשאלו עשו באמת כן, אם ידעו וקבלו השיבו כך שמענו, או פשטו ממה שאמרו במשנתנו, אבל אם לא הי׳ להם לפשוט בדרך זו הוכרחו להשיב לא שמענו, כי מדרשה דקראי לבד אין בונים שום דבר, ומעולם לא בנו על זה לבד.

 אבל אם הי׳ הדבר ככל דברי החוקרים בלא חקירה ואומרים כי התנאים או ״מפרשי המצוות״ בלשונם דרשו דרשות...  לאמר שאף הדברים המקובלים, ואף שאינם יוצאים מדברים מפורשים בתורה,

 בכל זה הכריעו הדבר מעצמם, מתוך' דרשות של דרכי הדרשות וילפותות ורמזים, ככל הסגנונים הנמצאים על מנא הני מילי ומנלן, וככל הסגנונים בספרא ספרי ומכילתא, אם כן מדוע לא עשו.כן בשום מקום באשר נשאלו על ספק אשר עדין לא נחקר, בספק של הלכה. והלא הדבר הזה לבדו די להכריע ולברר את כל הדבר כמו שהוא, שכל הדרשות בדרכי הדרשות השתמשו בהם רק או לסמוך את הקבלה הידועה והחלוטה בדרך של ליכא מידי דלא רמיזי בקרא, או גם לתמוך את דבריהם במקום שההליטו והכריעו כן מתוך יסודי המשנה או׳ מתוך קבלתם מרבותיהם או מתוך הסברא מתוך ידיעת יסוד התורה... 
אלבק, מבוא למשנה, 41

וכאן נשאלת השאלה בדבר ההלכות והדרשות שלהן, מי מהן קדם, כלומר אם נקבעה הלכה לפי שחשבו ומצאו שעל פי הדרש והסברה יש ללמוד ולדון דין זה מדיני תורה, או שהיתה ההלכה מסורה להם מזקניהם, והם חיפשו לה סמך בתורה לסמכה למקרא? במילים אחרות: ההלכה קדמה לדרש או שהדרש קדם להלכה? בדרך כלל מניחים, שהדרשות קדמו להלכה, שעל פי דרשות הכתובים הוציאו הלכות חדשות בספקות שנולדו להם במציאות ובדרכי העיון... היוצא לנו שיש דרשות הקדומות להלכות ויש כאלה המאוחרות להן, ואי אפשר לקבוע את מהות תכונת הדרשות אלא על ידי בחינת המקורות והשוואתם
גילת (על דרכי הדרש בתקופה הבתר אמוראית)
שיטה אחרת מעלה א״א אורבך, לפי תקופות היסטוריות. בימים ראשונים, בימי הבית, היתה ההלכה אינסטיטוציונאלית, התבססה על הקבלה, על התקנות ועל התקדימים המשפטיים, ודרשות הסופרים שימשו רק להסמכתה למקרא. ההכרה בדרשה כיסוד ליצירת הלכות החלה להתעצם בסמוך לחורבן, ״עם התרופפותם של סדרי השלטון, ערעור הסדרים ונטילת הסמכויות של הסנהדרין״.

היותה של הדרשה לגורם יוצר מוכר של ההלכה חלה רק בתקופת התנאים. והגיעה לשיאה בימי ר׳ עקיבא. אף־על־פי שנכון להבחין בתפקיד המשתנה של הדרשה במשך הדורות. יש הסבורים אחרת. לדעתם בימים קדומים גבר הגורם היוצר שבמדרש הכתובים על פני היסוד התומך שבו, ואילו בדורות מאוחרים רבה עליו המדרש. אשר ביסס ואישש הלכות קיימות והסמיכו אותן לפסוקי התורה. חכמי ישראל שבכל הדורות ראו בתורה שבכתב את ההתגלות האלוהית בסיני, הטומנת בחובה תשובה על כל השאלות המתעוררות חדשים

לבקרים, וכשבאה לפניהם שאלה קשה ניסו לפתור אותה מתוך דרישת התורה שעמדה במרכז חייהם. לדעת הסבורים כך, העיון בכתובים ובמדרשם שימש אפוא גם בימים ראשונים מקור לפתרון בעיות הלכה חדשות, שהתהוו בתנאי המציאות המשתנים, אם כי ייתכן שנסתייעו בו פחות מאשר במקורות האחרים: הקבלה והמסורת, התקנה והגזירה, המנהג והמעשה.
ז. בשולי הדברים
השופט מ' זילברג, כך היא דרכו של תלמוד 
החומר המשפטי שלנו הוא כה עשיר וכל כך קונטרוברסלי, עד שלמעשה יכול אתה למצוא אסמכתא לכל דעה רצויה
המהר"ל מפראג, גור אריה, שמות, י"ט, ט"ו 

עתה עמדו דרשנים דורשים אשר לא כן כל העולה על רוחם ודעתם. ואין ספק אלי שהתורה חוגרת שק עליהם לפרש התורה כרצונם. וזהו מעשה האומות שמפרשים כרצונם ובזה האמת נעדרת תחת אשר נקראת תורת אמת.. 
פרופ' ש' ליברמן, יוונית ויוונית בארץ ישראל 
הנוסח הקדוש של המקרא הפכו בו יהודים, שיחס הכבוד והיראה שלהם בכל דבר שבאמונה אינו צריך הטעמה. נוסח כתבי הומירוס, אף הוא טכסט דתי, הפכו בו יוונים שלעומת היהודים מפורסמים היו בקלות ראשם אף בתחום הדת. דחייתן של שורות רבות משל הומירוס בידי זינודוטוס, אריסטופאנס מביזאנטיון, אריסטארכוס וכו' ורבים מנימוקים שניתנו להשמטות אלו מדברים בעדם...
המדרש המקיים היה אחד מן האמצעים המקובלים בעולם הספרות בזמן ההוא... אילו היו אותן מידות הדרוש מלאכותיות פרי המצאתם של החכמים גופם, לא היו אסמכתות שלהם על המקרא מתקבלות על הדעת והיו נראות מוזרות בעיני הבריות. אבל באשר היה כאן שימוש באמצעים המקובלים בכל עולם התרבות של הימים ההם, נראו מידות המדרש של האגדה (וכל אסמכתות להלכה מן המקרא) כתפארת המליצה שהיתה מובנת לבני זמנם וקרובה ללבם.
